钦定古今图书集成/理学汇编/学行典/第212卷 > 郭奇逢
## 钦定古今图书集成/理学汇编/学行典/第212卷 > 郭奇逢

按《大田县志》：“郭奇逢，字际时，幼以孝顺闻，禀资颖异过目成诵。数奇不第，膺贡，大廷除授江西饶州通判。
政尚仁恕，士民德之。丁父母忧，哀毁骨立，水浆不入
口者数日。家人进薄粥一瓯，奇逢泣而却之。终丧独
处一室，不御酒肉。凡六年祀事必斋戒悫谨，墓祭虽
远，必躬与，勿以衰老懈云。”